Potgooi – Nuus & Weer 9:30 13 September 2018 – Donderdag – NETRADIOSA
13/09/2018 Corrie Slabbert Nuus, Potgooi/Podcast 0
DHL trok gevang met 87 onwettige immigrante
Mabuza verstaan nie resessie nie
Volgens die adjunk baas van Suid Afrika, David Mabuza, is die land nie in ‘n tegniese resessie nie aangesien daar nie na die geheel gekyk word nie.
Volgens hom is die beoordeling van die land op ‘n kwartaal basis nie die korrekte wyse om die ekonomie te meet nie. Die klein en medium ondernemings van die land sal die ekonomie bevorder.
Hy ontken ook dat grondonteiening sonder vergoeding die ekonomie sal benadeel.
Hy het egter geswyg oor die groot staatsentiteite soos Denel, SAL, Eskom, Prasa, Spoornet en die Poskantoor wat miljoene opslurp en geen wins toon nie.
Brandweerwaens onder DA beheer ook stukkend
Aansprake dat die DA beter vaar in hulle beheer van stede as die ANC, word toenemend verkeerd bewys.
Na die brand in die Johannesburgse middestad, het dit aan die lig gekom dat dit nie net die ANC is wat versuim om noodsaaklike toerusting in stand te hou nie.
Die DA burgemeester van Johannesburg, Herman Mashaba, moes erken dat die stadsraad eintlik 105 brandweerwaens nodig het, maar tans net 15 het. Hy moes verder erken dat van die 15 waens, slegs sewe in behoorlik werkende toestand is. Die ander agt is dus ook nie deur die DA-beheerde raad onderhou nie.
Nou word skielik 25 nuwe brandweerwaens aangekoop.
Poyntons gebou gesluit
Groter Pretoria se burgemeester en senior lede van die nooddienste het die onmiddellike ontruiming van die Poyntons gebou in Pretoria gelas.
Die Departement van Korrektiewe Dienste gebruik die gebou as hul hoofkantoor.
Water versterkers en water stoor tenks bestaan nie meer, dus sou ‘n brand ontstaan kan die vuur nie geblus word nie.
Foutiewe ligte wat vonke afgee is gevind in stoorkamers waar duisende lêers is.
Daar is glo in 2016 reeds aangetoon dat die gebou nie geskik is vir kantoorruimtes nie.
Na die brand van die Bank van Lissabon gebou in Johannesburg, waartydens drie brandweer beamptes dood is, het munisipaliteite skielik wakker geskrik en begin kyk na die toestand van geboue in die stede.
Tony Ehrenreich skuldig aan haatspraak
Die vorige sekretaris van Cosatu, Tony Ehrenreich, is deur die SA Menseregte Kommissie skuldig bevind aan haatspraak nadat die SA Joodse Raad ‘n klag teen hom gelê het weens ‘n Bakkiesblad opmerking.
Hy het gesê dat sou ‘n kind of vrou gedood word in die Gaza streek, die Joodse Raad ook mede aanspreeklik sal wees en die geweld van die mense van SA ervaar volgens die Bybelse spreuk: ‘n oog vir ‘n oog.
Dat dit haatspraak is en veroordeel word, kan volgens kenners bevraagteken word, maar klagtes van uitsprake deur lede van die EFF en BLF rondom boere wat gedood moet word, gaan ongestraf en onveroordeeld voort.
‘n Vorige klagte van haatspraak wat TLU SA teen Ehrenreich gelê het, het doodgeloop toe die staat geen vervolging wou instel nie.
Daar word nou bespiegel dat die Joodse Raad sterk invloed by die Mense Regte Kommissie het.
Intussen het Ramaphosa ook gaan kruip voor die Joodse gemeenskap en hulle die versekering gegee dat anti-semitiese gedrag en uitlatings nie geduld sal word solank hy die leier van die land is nie.
Swak opleiding rede vir misdaad styging
Die rede vir die buitensporige hoë misdaad wat deur die Suid-Afrikaanse minister van polisie bekendgemaak is, is nie omdat daar te min polisiebeamptes is, maar omdat die lede van die polisiemag nie na behore opgelei is nie. Mense word sonder genoegsame opleiding aangestel en is dus onbevoeg om die werk van ‘n polisieman te kan doen. Daarby is die dissipline in die polisiemag swak. Sonder dissipline kan geen polisiemag na behore funksioneer nie.
Dit is die kommentaar van die onderleier van die HNP, mnr. Peet Joubert.
Hy sê ‘n verdere leemte in die polisiediens is dat die nodige spesialis-eenhede afgeskaf is, waarsonder misdaad nie beheer kan word nie.
“Voorkoming van misdaad word wêreldwyd toegepas waar die polisie oor ‘n doeltreffende misdaad-inligtingsdiens beskik. Suid-Afrika se misdaad-inligtingsdiens is tot niet. Die polisie kry dus nie vooraf die nodige informasie nie. Sonder dié informasie het die polisie nie die vermoë om beplande misdaad vooraf te identifiseer nie en kan dan nie daadwerklik voorkomend optree nie.
“Vir die minister van polisie om dus te pleit vir meer lede in die polisie, sal nie die probleem aanspreek nie. Kundigheid, opleiding en dissipline moet in plek kom om misdaad in Suid-Afrika te kan bekamp,” sê mnr. Joubert.
Die feit dat plaasmoorde nou as ‘n aparte statistiek bekendgemaak is, maak dit ‘n noodsaaklikheid dat spesialis-eenhede onmiddellik aangestel moet word om plaasmoorde stop te sit. “Ons moet onthou dat met die afskaffing van die kommandostelsel is daar belowe dat ‘n plaaswagstelsel in die lewe geroep sou word. Daar is belowe dat reserviste gewerf sou word en dat hulle polisievoertuie sou hê om hulle werk te doen. Daarvan het dadels gekom.
“Die HNP glo nie die minister van polisie se beloftes dat misdaad hokgeslaan sal word nie. Dit kan nie gedoen word as die nodige kundige maatreëls nie met dringende spoed geïmplementeer word nie”, sê mnr. Joubert.
“Dit is ‘n skande!”
Dit was die reaksie van die bekende Vlaamse joernalis en skrywer, Hector van Oevelen, nadat dit bekend geword het dat die Nasionaal-Vlaamse Alliansie (N-VA) regering van Vlaandere 30 miljoen euro (sowat R525 miljoen) gegee het vir grondhervorming in Suid-Afrika.
Mnr. Van Oevelen is ‘n groot Boerevriend en het Suid-Afrika tydens die Majubafees vir die 26ste keer besoek, en ook ‘n groeteboodskap daar namens die Vlaminge gelewer.
Die semi-regse N-VA regering het sy steun uitgespreek vir gronddiefstal tydens ‘n besoek van sy minister Didier Reynders aan Suid-Afrika se minister Lindiwe Sisulu (foto).
Reynders het gesê daar moet “’n gebalanseerde situasie” gevolg word rakende onteiening sonder vergoeding, en hy reken dit is die beste manier om grondhervorming deur te voer.
Sisulu het gesê die mense van die wêreld verstaan die onteieningsproses “verkeerd” en dat sy bly is dat die mense van België die SA regering verstaan en daarvoor die 30 miljoen euro gee.
In Vlaandere is daar intussen groot ontevredenheid dat die sogenaamde “nasionalistiese” regering, Vlaamse belastinggeld gee. Een publikasie het gesê hulle regering borg plaasmoorde met die skenking ruimskoots, wat die gevolg is van die rassistiese beleidskeuses van die Suid-Afrikaanse regering.
Warmbad – Sonnig en baie warm met ‘n Min 16 en Max 32
Nelspruit – Sonnig en baie warm met ‘n Min 15 en Max 33
Pretoria – Sonnig en warm met ‘n Min 18 en Max 28
Johannesburg – Sonnig en warm met ‘n Min 15 en Max 26
Vereeniging – Sonnig en warm met ‘n Min 11 en Max 26
Rustenburg – Sonnig en baie warm met ‘n Min 14 en Max 30
Bloemfontein – Gedeeltelik bewolk en koud in die oggend maar warmer later met ‘n Min 9 en Max 23
Kimberley – Gedeeltelik bewolk en koud in die oggend maar warmer later met ‘n Min 9 en Max 23
Durban – Gedeeltelik bewolk met ‘n Min 18 en Max 22
Oos London – Gedeeltelik bewolk met ‘n Min 15 en Max 22
Upington – Gedeeltelik bewolk met ‘n Min 11 en Max 23
Kaapstad – Gedeeltelik bewolk met ligte reënbuie met ‘n Min 13 en Max 17
Port Elizabeth – Gedeeltelik bewolk met ‘n Min 14 en Max 19
Sutherland – Gedeeltelik bewolk en koud met ‘n Min 1 en Max 14
Potgooi – Nuus en Weer 12 September 2018